**DĖL KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO SUSISIEKIMO MARŠRUTAIS TARIFŲ NUSTATYMO**

2022 m. rugsėjo 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi, Lietuvos Respublikos transporto veiklos pagrindų įstatymo 13 straipsniu, Lietuvos Respublikos Transporto lengvatų įstatymo 5 straipsnio 8 dalimi, atsižvelgdama į Lietuvos Respublikos susisiekimo ministro 2010 m. liepos 20 d. įsakymą Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

1. Nustatyti, kad visi keleiviai vietinio (priemiesčio) reguliaraus susisiekimo autobusų maršrutais Rokiškio rajone vežami nemokamai (taikant 100 proc. nuolaidą).
2. Šis sprendimas įsigalioja 2022 m. spalio 1 d.
3. Skelbti šį sprendimą Teisės aktų registre ir savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO ,,DĖL KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO SUSISIEKIMO MARŠRUTAIS TARIFŲ NUSTATYMO“** **AIŠKINAMASIS RAŠTAS**

**Parengto sprendimo projekto tikslai ir uždaviniai.**

Nustatyti, kad keleiviai Rokiškio rajone vietinio (miesto ir priemiesčio) reguliaraus susisiekimo autobusų maršrutais būtų vežami nemokamai nuo 2022 m. spalio 1 d., bei nustatyti vežėjams tarifus, už teikiamas viešąsias keleivinio transporto paslaugas.

**Šiuo metu esantis teisinis reglamentavimas** .

Lietuvos Respublikos vietos savivaldos įstatymas, Lietuvos Respublikos kelių transporto kodeksas, Lietuvos Respublikos transporto veiklos pagrindų įstatymas, Lietuvos Respublikos susisiekimo ministro 2010 m. liepos 20 d. įsakymas Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus“.

**Sprendimo projekto esmė.**

Nacionalinės ir vietinės institucijos plėtoja naujas strategijas, kurios padės pereiti prie ekologiškesnių ir darnesnių transporto sistemų naudojimo. Siekdami skatinti darnų judumą, mažinti taršą ir individualių automobilių naudojimą bei didinti viešojo transporto naudojimą siūlome keleivius vietinio reguliaraus susiekimo maršrutais vežti nemokamai. Nuo 2022 m. sausio 1 d. keleiviai Rokiškio miesto maršrutais yra vežami nemokamai. Keleivių skaičius 2019-2022 m. I-IIX mėn. miesto maršrutuose:

Keleivių pokytis miesto maršrutuose lyginant su praėjusiu laikotarpiu (lyginti kiekvienų metų I-IIX mėn. duomenys) 2022 m. sausio-rugpjūčio mėn. išaugo net 104 proc.

Keleivių skaičiaus kaitos tendencijos priemiesčio maršrutuose tiesiogiai koreliuoja su pokyčiais miesto maršrutuose:

\*Pokyčiui apskaičiuoti vertinti kiekvienų metų aštuonių mėn. duomenys.

Žemiau esančioje lentelėje matomos UAB „Rokiškio autobusų parkas“ vykdomo priemiesčio reguliaraus susisiekimo maršrutų pajamų struktūra, 2018-2021 m. ir 2022 m. I-IIX mėn. Kaip matome 2018-2021 m. ir 2022 m. I-IIX mėn. savivaldybės sumokamos lėšos už mokinių vežimą ir lengvatinį keleivių vežimą bei dotacija dėl negautų pajamų (UAB „Rokiškio autobusų parkas“ kompensuojami patirti nuostoliai, susidarę teikiant viešąsias keleivinio kelių transporto paslaugas. Vežėjų patirti nuostoliai, susidarantys dėl savivaldybių tarybų nustatytų keleivių vežimo reguliariais reisais vietinio susisiekimo maršrutais nepakankamo dydžio tarifų, kompensuojami iš savivaldybių biudžetuose tam tikslui numatytų lėšų. Tai reglamentuota Lietuvos Respublikos susisiekimo ministro 2010 m. liepos 20 d. įsakyme Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus“) sudarė ne mažiau kaip 90 procentų visų bendrovės pajamų vykdant vietinio (priemiestinio) reguliaraus susisiekimo maršrutus, o iš gyventojų 2018-2020 m. ir 2022 I-IIX mėn. už parduotus bilietus surinkta tik 10 proc. visų pajamų , o 2021 m. tik 6 proc. visų pajamų.

Atsižvelgiant, kad pajamos iš keleivių besinaudojančių priemiesčio reguliaraus susisiekimo maršrutais sudaro labai nedidelę visų bendrovės pajamų dalį ir savivaldybės kaštus organizuojant vietinio (priemiestinio) reguliaraus susisiekimo maršrutus išaugins neženkliai, siūlome leisti reguliaraus susisiekimo miesto maršrutais gyventojams važiuoti nemokamai, taip skatinant naudotis viešuoju transportu, prisidedant darnaus judumo.

Nemokamas keleivių vežimas nėra naujiena, šią paslaugą teikia Šilutės, Raseinių, Molėtų, Plungės, Lazdijų, Tauragės, Mažeikių, Utenos, Biržų ir kitos savivaldybės. Šių savivaldybių praktika rodo, kad savivaldybės išlaidos didėja neženkliai, o nauda gyventojams ir aplinkai pateisina lūkesčius.

**Laukiami rezultatai.** Gyventojai bus skatinami rinktis nemokamas vietinio reguliaraus viešojo susisiekimo paslaugas, visa tai prisidės prie darnaus judumo ir ekologijos.

**Finansavimo šaltiniai ir lėšų poreikis.** Savivaldybės biudžeto lėšų poreikis 2022 m. kainomis, 77 tūkst. Eur mėn. Atkreiptinas dėmesys, kasmet Švietimo ir sporto skyriui skiriami asignavimai mokinių pavėžėjimui organizuoti – priėmus šį sprendimą, minėti asignavimai bus nebenaudojami.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė